บริษัท ไปรษณีย์ไทย จำกัด เข้มงวดมาตรการทำความสะอาดสิ่งของฝากส่งไปรษณีย์ขาเข้าระหว่างประเทศ เพื่อป้องกันเชื้อไวรัสโคโรนา
บริษัท ไปรษณีย์ไทย จำกัด เข้มงวดมาตรการทำความสะอาดสิ่งของฝากส่งไปรษณีย์ขาเข้าระหว่างประเทศ เพื่อป้องกันเชื้อไวรัสโคโรนานายกาหลง ทรัพย์สอาด ประธานเจ้าหน้าที่บริหาร สายงานปฏิบัติการ และรักษาการในตำแหน่งกรรมการผู้จัดการใหญ่ บริษัท ไปรษณีย์ไทย จำกัด กล่าวถึงมาตรการด้านอาชีวอนามัยในส่วนของไปรษณีย์ขาเข้าระหว่างประเทศ ที่มีต้นทางจากสาธารณรัฐประชาชนจีนหลังเกิดการระบาดของโรคปอดอักเสบจากเชื้อไวรัสโคโรนา ว่า ไปรษณีย์ไทย ไม่ได้นิ่งนอนใจต่อเหตุการณ์ที่เกิดขึ้น โดยได้ประสานกับการไปรษณีย์จีนเพื่อวางแนวทางป้องกันเชื้อไวรัสโคโรนา ซึ่งการไปรษณีย์จีนได้มีการฉีดพ่นยาฆ่าเชื้อ ณ ที่ทำการไปรษณีย์และถุงไปรษณีย์ที่ส่งออกไปยังปลายทางต่างประเทศ ในส่วนของสายการบินที่ทำการลำเลียงสิ่งของมายังประเทศไทยนั้น ได้ฉีดพ่นยาฆ่าเชื้อโรคภายในห้องผู้โดยสารและห้องบรรทุกสัมภาระสินค้าบนอากาศยาน รวมไปถึงถุงไปรษณีย์ ตลอดจนวัสดุอุปกรณ์ในการปฏิบัติงาน นอกจากนี้ไปรษณีย์ไทยได้กำชับให้ผู้ปฏิบัติงานทุกคนรักษาความสะอาดโดยการสวมหน้ากากอนามัย ถุงมือยางและใช้เจลล้างมือเพื่อป้องกันเชื้อโรคตลอดการทำงานอีกด้วยไปรษณีย์ไทย ขอระงับการให้บริการคูเรียร์โพสต์ (Courier Post) และบริการโลจิสโพสต์ระหว่างประเทศ (Logispost World) ไปยังปลายทางเมืองอู่ฮั่น (Wuhan) และเมืองอื่นๆ ในมณฑลหูเป่ย (Hubei) สาธารณรัฐประชาชนจีนเป็นการชั่วคราว ตั้งแต่วันนี้เป็นต้นไป จนกว่าจะมีการแจ้งเปลี่ยนแปลง อย่างไรก็ตาม ผู้ใช้บริการยังคงสามารถฝากส่งสิ่งของทางไปรษณีย์ระหว่างประเทศอื่นๆ ได้ตามปกติ แต่อาจเกิดความล่าช้าในการนำจ่ายและอาจไม่มีการลงนามรับสิ่งของสำหรับบริการที่ต้องมีหลักฐานในการนำจ่าย เพื่อป้องกันความเสี่ยงในการแพร่กระจายของเชื้อไวรัสโคโรนา สามารถสอบถามข้อมูลเพิ่มเติมได้ที่โทร 1545 หรือเว็บไซต์ www.thailandpost.co.th